
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2004 M. SAUSIO 28 D. NUTARIMO NR. 90 „DĖL LIETUVOS RESPUBLIKOS JŪRŲ UOSTŲ, ŠIŲ UOSTŲ INFRASTRUKTŪROS IR SUPRASTRUKTŪROS ĮRENGINIŲ (TERMINALŲ) BEI LAIVŲ APSAUGOS STIPRINIMO“ PAKEITIMO

Nr. 
Vilnius

Lietuvos Respublikos Vyriausybė nutaria:
Pakeisti Lietuvos Respublikos Vyriausybės 2004 m. sausio 28 d. nutarimą Nr. 90 „Dėl Lietuvos Respublikos jūrų uostų, šių uostų infrastruktūros ir suprastruktūros įrenginių (terminalų) bei laivų apsaugos stiprinimo“:
1. Pakeisti 1.1.2 papunktį ir jį išdėstyti taip:
„1.1.2. esant būtinybei, vadovaujantis Kodeksu ir atsižvelgiant į turimą ir gautą iš Vidaus reikalų ministerijos, Policijos departamento prie Vidaus reikalų ministerijos, Klaipėdos apskrities vyriausiojo policijos komisariato, Valstybės sienos apsaugos tarnybos prie Vidaus reikalų ministerijos, Valstybės sienos apsaugos tarnybos prie Vidaus reikalų ministerijos Pakrančių apsaugos Pagėgių pasienio rinktinės, Viešojo saugumo tarnybos prie Vidaus reikalų ministerijos, Krašto apsaugos ministerijos, Muitinės departamento prie Finansų ministerijos, Klaipėdos teritorinės muitinės ir Valstybės saugumo departamento informaciją apie grėsmę Lietuvos Respublikos jūrų uostų, šių uostų infrastruktūros, suprastruktūros įrenginių (terminalų) ir laivų saugumui, taip pat pasiūlymus nustatyti 2-ąjį ar 3-iąjį Lietuvos Respublikos jūrų uostų, šių uostų infrastruktūros, suprastruktūros įrenginių (terminalų) ir laivų apsaugos lygius (toliau vadinama – apsaugos lygiai), užtikrinti informacijos apie nustatytus apsaugos lygius arba jų pakeitimus perdavimą Lietuvos kariuomenės karinių jūrų pajėgų Jūrų gelbėjimo koordinavimo centrui, Lietuvos saugios laivybos administracijai, valstybės įmonei Klaipėdos valstybinio jūrų uosto direkcijai ir akcinės bendrovės „Orlen Lietuva“ Būtingės naftos terminalui;“.
2. Pakeisti 1.1.7 papunktį ir jį išdėstyti taip:
„1.1.7. sudaryti iš Susisiekimo ministerijos, Valstybės sienos apsaugos tarnybos prie Vidaus reikalų ministerijos Pakrančių apsaugos Pagėgių pasienio rinktinės, Klaipėdos apskrities vyriausiojo policijos komisariato, Klaipėdos teritorinės muitinės ir valstybės įmonės Klaipėdos valstybinio jūrų uosto direkcijos atstovų komisiją Lietuvos Respublikos jūrų uostų, šių uostų infrastruktūros ir suprastruktūros įrenginių (terminalų) apsaugai vertinti pagal susisiekimo ministro nustatytus reikalavimus;“.
3. Pakeisti 1.2 papunktį ir jį išdėstyti taip:
„1.2. Vidaus reikalų ministerijai, Policijos departamentui prie Vidaus reikalų ministerijos, Valstybės sienos apsaugos tarnybai prie Vidaus reikalų ministerijos, Krašto apsaugos ministerijai, Valstybės saugumo departamentui, Klaipėdos apskrities vyriausiajam policijos komisariatui, Valstybės sienos apsaugos tarnybos prie Vidaus reikalų ministerijos Pakrančių apsaugos Pagėgių pasienio rinktinei, Muitinės departamentui prie Finansų ministerijos, Klaipėdos teritorinei muitinei, Viešojo saugumo tarnybai prie Vidaus reikalų ministerijos – teikti Susisiekimo ministerijai informaciją apie grėsmę Lietuvos Respublikos jūrų uostų, šių uostų infrastruktūros, suprastruktūros įrenginių (terminalų) ir laivų saugumui, taip pat pasiūlymus dėl 2-ojo ir 3-iojo apsaugos lygių Lietuvos Respublikos jūrų uostams, šių uostų infrastruktūros, suprastruktūros įrenginiams (terminalams) ir laivams nustatymo.“
4. Pakeisti 1.3.4 papunktį ir jį išdėstyti taip: 
„1.3.4. organizuoti pagal susisiekimo ministro nustatytus reikalavimus Lietuvos Respublikos jūrų uostų apsaugos planų ir jų pakeitimų rengimą, suderinti juos su Klaipėdos teritorine muitine, Valstybės sienos apsaugos tarnybos prie Vidaus reikalų ministerijos Pakrančių apsaugos Pagėgių pasienio rinktine, Klaipėdos apskrities vyriausiuoju policijos komisariatu, Lietuvos kariuomene, Viešojo saugumo tarnyba prie Vidaus reikalų ministerijos ir teikti tvirtinti Susisiekimo ministerijai, taip pat organizuoti šių planų reikalavimų įgyvendinimą;“.
5. Pakeisti 2.3.3 papunktį ir jį išdėstyti taip:
„2.3.3. rengia Lietuvos Respublikos jūrų uosto įrenginių (terminalų) ir laivų apsaugos planus ir teikia juos Susisiekimo ministerijai ir Lietuvos saugios laivybos administracijai tvirtinti. Lietuvos Respublikos jūrų uosto įrenginių (terminalų) apsaugos planai tvirtinti teikiami tik suderinti su Klaipėdos teritorine muitine, Valstybės sienos apsaugos tarnybos prie Vidaus reikalų ministerijos Pakrančių apsaugos Pagėgių pasienio rinktine, Klaipėdos apskrities vyriausiuoju policijos komisariatu ir valstybės įmone Klaipėdos valstybinio jūrų uosto direkcija.“

